ΓΡΑΠΤΗ ΕΡΩΤΗΣΗ E-1782/02

υποβολή: Sebastiano Musumeci (UEN) προς την Επιτροπή

(24 Ιουνίου 2002)

Θέμα: Παρεμβάσεις για τον εθελοντισμό στον τομέα της πολιτικής άμυνας

Έχονταςπόψη την προηγούμενη γραπτή ερώτηση Ε-0146/02(1) του γράφοντος και την αντίστοιχη απάντηση της Ευρωπαϊκής Επιτροπής, λαμβάνονταςπόψη ότι η δημιουργία Ευρωπαϊκού Οργανισμού Πολιτικής Άμυνας, πέραν της αδιαμφισβήτητης δράσης συμμετοχής που θα ασκεί μια επιχειρησιακή δομή τέτοιας μορφής, ιδίως έναντι των κρατών που επιδεικνύουν μικρότερη ευαισθησία στο πρόβλημα αυτό, θα είχε τα εξής πλεονεκτήματα:

α) να αναπτύξει και να εναρμονίσει, με βάση ταψηλότερα επίπεδα, διαδικασίες και μεθοδολογίες για την ανάλυση και το μετριασμό των φυσικών και τεχνολογικών κινδύνων, ξεπερνώντας το κριτήριο της εδαφικότητας, που δεν συνάδει καθόλου με την έννοια της καταστροφής,

β) να συγκροτήσει ομάδα προσωπικού κρούσης με εμπειρία στη διαχείριση των καταστροφών, κατάλληλα εκπαιδευμένη και έτοιμη να παρέμβει για να συνδράμει τα κράτη μέλη που πλήττονται από καταστροφές που οφείλονται σε φυσικά φαινόμενα ή σε ανθρώπινα αίτια,

Μπορεί η Επιτροπή:

1. να εξηγήσει με σαφήνεια κατά πόσον θεωρεί ότι μπορεί ναλοποιηθεί ο στόχος της δημιουργίας ενός Ευρωπαϊκού Οργανισμού Πολιτικής Άμυνας·

2. να αναφέρει κατά πόσον εκτιμά, ούτως ή άλλως, ότι αποτελεί επείγουσα και ανυπέρθετη ανάγκη να προωθήσει και ναποστηρίξει, με βασικές δραστηριότητες εκπαιδευτικού περιεχομένου και με εξοπλισμό και μέσα — στα οποία θα γίνεται χρήση των προηγμένων τεχνολογιών — τη δράση του εθελοντισμού στον τομέα της πολιτικής άμυνας, προάγοντας το συντονισμό και τη σύμπραξη μεταξύ κρατών μελών, δεδομένου ότι η δράση αυτή αντιπροσωπεύει ένα μείζονα πόρο που διαθέτει το κοινωνικό σύνολο για να αντιμετωπίζει καταστάσεις έκτακτης ανάγκης που οφείλονται σε φυσικές ή άλλες καταστροφές·

(1) ΕΕ C 172 E της 18.7.2002, σελ. 155.

Απάντηση της Κας Wallstrm εξ ονόματος της Επιτροπής

(25 Ιουλίου 2002)

Η Επιτροπή θεωρεί ότι η δημιουργία ενός ευρωπαϊκού οργανισμού πολιτικής προστασίας δεν αποτελεί αυτοσκοπό, και κρίνει ότι οι δομές που ήδηπάρχουν στην Επιτροπή προσφέρουν τη δυνατότητα για σωστή συνεργασία επί θεμάτων πολιτικής προστασίας σε επίπεδο Ευρωπαϊκής Ένωσης.

Με αυτή την έννοια, και πέρα από μέσα και πρωτοβουλίες στα οποία έχει ήδη αναφερθεί στην απάντησή της για τη γραπτή ερώτηση E-0146/02(1), η Επιτροπή επιθυμεί να επιστήσει την προσοχή του Αξιότιμου Μέλους του Κοινοβουλίου στις πρόσφατες εξελίξεις της κοινοτικής δράσης επί του θέματος.

Πράγματι, μετά από μια σειρά φυσικές και τεχνολογικές καταστροφές που έπληξαν την Ένωση και γειτονικές χώρες τα τελευταία χρόνια, η Επιτροπή έχει προτείνει την εγκαθίδρυση ενός κοινοτικού μηχανισμού μέσω του οποίου θα συντονίζονται οι επεμβάσεις των εθνικών ομάδων πολιτικής προστασίας εντός και εκτός της Ευρωπαϊκής Ένωσης. Ο μηχανισμός αυτός, που θεσπίστηκε από το Συμβούλιο στις 23 Οκτωβρίου 2001(2), βασίζεται στην αρχή της αμοιβαίας βοήθειας και δίνει την δυνατότητα για έγκαιρο εντοπισμό και κινητοποίηση των επιχειρησιακών πόρων για κάθε είδους έκτακτες περιστάσεις, φυσικής ή ανθρωπογενούς προέλευσης.

Στο πλαίσιο εφαρμογής της εν λόγω απόφασης, η Επιτροπή δημιούργησε ένα κέντρο παρακολούθησης και πληροφοριών, το οποίο λειτουργεί σε εικοσιτετράωρη βάση. Το κέντρο αυτό θα μεριμνά ώστε να εντοπίζονται γρήγορα και να αποστέλλονται εκεί όπου παρουσιάζονται καταστάσεις έκτακτης ανάγκης οι καταλληλότερες ομάδες επέμβασης με τα προσφορότερα μέσα.

Για την αποτελεσματικότητα του νέου αυτού μηχανισμού θα χρειαστεί εντατική εκπαίδευση και ασκήσεις προσομοίωσης σε πλήρη κλίμακα. Το νόημα του εκπαιδευτικού προγράμματος είναι να μπορούν να συνεργάζονται αποτελεσματικά, παρά τις όποιες διαφορές μεταξύ εθνικών συστημάτων, ομάδες από διαφορετικά κράτη μέλη οπουδήποτε παρουσιαστεί κατάσταση έκτακτης ανάγκης. Θα μπορέσει έτσι η Κοινότητα να επιβεβαιώσει, και στην ανάγκη να αναπροσαρμόσει, τη συνολική της δυναμικότητα ανταπόκρισης σε έκτακτες καταστάσεις.

Αναφορικά με τον ειδικό ρόλο των εθελοντών, η Επιτροπή θα ήθελε να επιστήσει την προσοχή του Αξιότιμου Μέλους του Κοινοβουλίου σε μια πρωτοβουλία που αναλήφθηκε πρόσφατα στο πλαίσιο του κοινοτικού προγράμματος δράσης για την πολιτική προστασία (πολιτική άμυνα στην απόφαση)(3) σχετικά με τον ρόλο των εθελοντών μη κυβερνητικών οργανώσεων στην πολιτική προστασία. Τα αποτελέσματα της πρωτοβουλίας αυτής, τα οποία μπορούμε να δούμε σε αντίστοιχη ιστοσελίδα της Επιτροπής(4), περιλαμβάνουν ευρύ φάσμα συστάσεων που αποσκοπούν στην ενισχυμένη συμμετοχή μη κυβερνητικών οργανώσεων πολιτικής προστασίας γενικώς, και μεμονωμένων εθελοντών ειδικώς.

(1) ΕΕ C 172 E της 18.7.2002, σελ. 155.

(2) Απόφαση 2001/792/ΕΚ, Ευρατόμ του Συμβουλίου της 23ης Οκτωβρίου 2001, ΕΕ L 297 της 15.11.2001.

(3) Απόφαση 1999/847/ΕΚ του Συμβουλίου της 9ης Δεκεμβρίου 1999, ΕΕ L 327 της 21.12.1999.

(4) http://europa.eu.int/comm/environment/civil/.